Държавен вестник, бр. 20, 2017 г., стр. 19

БРОЙ  20	
Д Ъ Р Ж А В Е Н  В Е С Т Н И К 	
СТР.  19  
МИНИСТЕРСТВО  
НА ТРАНСПОРТА,  
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
Изменения към Международната конвенция 
за безопасност на човешкия живот на море 
oт 1974 г. с измененията и допълненията
(Приети с Резолюция MSC.170(79) на Комитета 
по морска безопасност на Международна-
та морска организация на 9 декември 2004 г. В 
сила за Република България от 1 юли 2006 г.)
Комитетът по морска безопасност,
Припомняйки член 28 (б) на Конвенцията 
за Международната морска организация от-
носно функциите на Комитета,
Припомняйки още член VIII (б) на Меж-
дународната конвенция за безопасност на 
човешкия живот на море (SOLAS) от 1974 г., 
наричана по-долу „Конвенцията“, относно 
процедурите за изменение на Приложението 
към Конвенцията с изключение на разпоред-
бите на глава I от него,
След като разгледа на седемдесет и деве-
тата си сесия измененията към Конвенцията, 
предложени и оповестени в съответствие с 
член VIII (б) (i) от нея:
1. Приема в съответствие с член VIII (б) (iv) 
от Конвенцията изменения към Конвенцията, 
текстът на които е даден в Приложението към 
настоящата резолюция;
2. Определя в съответствие с член VIII (б) 
(vi) (2) (бб) от Конвенцията, че измененията 
се считат за приети на 1 януари 2006 г., освен 
ако преди тази дата повече от една трета от 
Договарящите се правителства по Конвен-
цията или Договарящите се правителства, 
чийто обединен търговски флот съставлява 
не по-малко от 50 % от брутния тонаж на 
световния търговски флот, не са изразили 
своите възражения срещу поправките;
3. Приканва Договарящите се правителства 
да имат предвид, че в съответствие с член 
VIII (б) (vii) (2) на Конвенцията измененията 
влизат в сила на 1 юли 2006 г. с тяхното при-
емане в съответствие с параграф 2 по-горе;
4. Изисква Генералният секретар в съот-
ветствие с член VIII (б) (v) на Конвенцията 
да изпрати заверени копия на настоящата ре-
золюция и текста на измененията, съдържащ 
се в Приложението, на всички Договарящи 
се правителства по Конвенцията;
5. Изисква още Генералният секретар да 
предаде копия на тази резолюция и нейното 
Приложение на Членовете на Организацията, 
които не са Договарящи се правителства по 
Конвенцията.
ПРИЛОЖЕНИЕ 
ГЛАВА ІІ-1 
К О Н С Т Р У К Ц И Я   –   У С Т Р О Й С Т В О ,
Д Е Л Е Н Е  Н А  О Т С Е Ц И  И  У С - 
Т О Й Ч И В О С Т ,  М А Ш И Н И  И 
М Е Х А Н И З М И  И  Е Л Е К Т Р И -
Ч Е С К И  У Р Е Д Б И
Правило 2 – Определения
1. Следният нов параграф 14 се добавя след 
съществуващия параграф 13:
„14. Кораб за сух насипен товар е кораб за превоз 
на сухи насипни товари съгласно определението, 
съдържащо се в правило XII/1.1.“
Правило 18 – Конструкция и предварителни 
изпитания на водонепроницаеми врати, бордови 
илюминатори и други на пътнически и товарни 
кораби
2. Параграф 2 от правилото се заменя със 
следния:
„2. На пътнически и товарни кораби водо-
непроницаемите врати трябва да бъдат изпитани 
посредством налягане на воден стълб с височина 
съответно до палубата, до която се простират 
вертикалните прегради, или до палубата на 
надводния борд. Когато изпитанието на отделни 
врати не може да се извърши поради възмож-
но увреждане на изолацията или на елементи 
от оборудването, то може да бъде заменено с 
прототипно изпитание на налягането на всеки 
вид и размер врата с изпитание на налягането, 
съответстващо на изискванията за предназначе-
ното местоположение. Прототипното изпитание 
се извършва преди поставяне на вратата. Методът 
за монтаж и процедурата за поставяне на вра-
тата на борда на кораб трябва да съответстват 
на тези от прототипното изпитание. По време 
на монтажа на всяка врата трябва да се следи 
дали тя ляга правилно между вертикалната 
преграда, рамката и вратата.“
Правило 45 – Предпазни мерки срещу поразява-
не от ток, пожар и други опасности, свързани с 
използване на електричество 
3. След заглавието се добавя следното:
„(Параграфи 10 и 11 от това правило се от-
насят за кораби, построени на или след 1 януари 
2007 г.).“
4. Съществуващият параграф 10 се заменя 
със следния:
„10. Не трябва да се инсталира електрическо 
оборудване в помещения, в които е възможно 
натрупване на лесновъзпламеними смеси, като 
например в помещения, които са предназначени 
основно за разполагане на акумулаторни батерии, 
в бояджийски помещения, складове за съхраня-
ване на ацетилен или подобни помещения, освен 
ако Администрацията не е убедена в това, че 
това оборудване е:
1. необходимо за експлоатационни цели;
2. от такъв тип, който изключва възможност 
за възпламеняване на дадената смес;
3. пригодено за даденото помещение; и
4. надлежно освидетелствано за безопасно 
използване в очакваните условия на прах, пари 
или газове.“